Αθήνα 20/1/2020

Προς Τομέας Οδοντικής Τεχνολογίας

Τμήμα Βιοϊατρικών Επιστημών

ΣΕΥΠ, ΠΑΔΑ

Στα πλαίσια της εκπαίδευσης του Οδοντιατρικού Τμήματος ΕΚΠΑ, και συγκεκριμένα στο μάθημα της Οδοντικής Μορφολογίας του Β’ Εξαμήνου, μία από τις δραστηριότητες των φοιτητών είναι και το κέρωμα επί γύψινων εκμαγείων, στην ομάδα δοντιών που καλύπτεται σε κάθε εργαστηριακή άσκηση.

Η Οδοντική Μορφολογία είναι το πρώτο μάθημα του προγράμματος προπτυχιακών σπουδών, που περιέχει πρακτική άσκηση. Συνεπώς, η σωστή υποστήριξή των φοιτητών με τον καλύτερο δυνατό τρόπο, κρίνεται ως ιδιαίτερα σημαντική. Πιστεύουμε, δε, ότι η εκπαίδευση που λαμβάνουν οι φοιτητές του Τμήματός σας και οι δεξιότητες που αποκτούν θα βοηθούσαν τα μέγιστα στη συγκεκριμένη εκπαιδευτική δραστηριότητα, αν θα είχαν την ευκαιρία να τις επικοινωνήσουν.

Κατόπιν τούτων, θα θέλαμε να ενημερώσετε τους φοιτητές του Τομέα σας ότι μπορούν να συμμετέχουν στην πρακτική εκπαίδευση των φοιτητών στο μάθημα της Οδοντικής Μορφολογίας. Το εργαστήριο διενεργείται κάθε Δευτέρα και Τετάρτη 12.00-13.30.

Η συμμετοχή των φοιτητών σας θα είναι σε εθελοντική βάση, χωρίς αμοιβή. Μετά το πέρας του εξαμήνου θα χορηγηθεί, από το Εργαστήριο της Οδοντικής Χειρουργικής, βεβαίωση συμμετοχής.

Κακάμπουρα Αφροδίτη, Καθηγήτρια